Man vas wat groep jong meisies verkragArgieffoto ŉ 29-jarige man, wat daarvan verdink word dat hy ses meisies, tussen ses en 11 jaar oud verkrag het, is in Lady Frere in die Oos-Kaap in hegtenis geneem. Kapt. Namhla Mdleleni, woordvoerder van die polisie, het gesê die jong meisies was op 15 Oktober op pad skool toe, toe hulle die verdagte teëgekom het. “Hy het gedreig om hulle dood te maak en almal verkrag. Hy het hulle na die tyd ook gedreig om nie die voorval aan te meld nie.” Een van die ouers van die meisies het Saterdag simptome by haar dogter opgemerk en die polisie ontbied. “ŉ Saak van verkragting is aanhangig gemaak en die verdagte is Sondag in hegtenis geneem.” Die man sal binnekort in die Lady Frere-landdroshof verskyn.